Lebombo broodboom (Encephalartos lebomboensis) | Florcom Gardens
Lebombo broodboom (Encephalartos lebomboensis)
March 5, 2009 by koos 0 Comments
Fotos in hierdie artikel is goedgunstelik verskaf deur Johan en Petro Henning van Ellisras. Vir saailinge van Encephalartos lebomboensis en verskeie ander broodboomsoorte kan hulle gekontak word by 082 8736 051
Encephalartos lebomboensis is ‘n medium tot groot broodboom met stamme van tot 4 meter lank. Groeitempo is redelik vinnig. Suiers kom dikwels voor.
Een tot drie keëls kom gewoonlik per plant voor.
Die vroulike keëls is eiervormig en tot 40 cm lank en ongeveer 25 cm in deursnit.
Die manlike keëls (sien foto) is tot 45 cm lank en ongeveer 15 cm in deursnit.
Onder gunstige omstandighede kan keëlvorming 12 tot 14 jaar na ontkieming plaasvind.
Die blare word een tot twee meter lank, is redelik reguit maar kan by die punt effens gekrom wees. Nuwe onvolwasse blare is soms harig.
Encephalartos lebomboensis lyk baie soos Encephalartos natalensis, maar Encephalartos lebomboensis se blare is reguiter en die sade gladder.
Encephalartos lebomboensis moet in goed gedreineerde grond geplant word. Plant in gedeeltelike skadu, maar verkieslik in volle son. Encephalartos lebomboensis se vinnige groei en kompakte vorm maak dit ‘n ideale tuinplant.
Encephalartos lebomboensis is slegs gedeeltelik rypbestand.
Encephalartos lebomboensis groei op rotsagtige hange van die Lebomboberge. Hierdie gebied is in die somerreënvalgebied en kry 625mm to 750mm reën per jaar.
Plant maklik voort deur middel van saad.Rich Text AreaToolbarBold (Ctrl + B)Italic (Ctrl + I)Strikethrough (Alt + Shift + D)Unordered list (Alt + Shift + U)Ordered list (Alt + Shift + O)Blockquote (Alt + Shift + Q)Align Left (Alt + Shift + L)Align Center (Alt + Shift + C)Align Right (Alt + Shift + R)Insert/edit link (Alt + Shift + A)Unlink (Alt + Shift + S)Insert More Tag (Alt + Shift + T)Toggle spellchecker (Alt + Shift + N)▼
Prev:Plant van die week – Petunia
Next:Plant van die week – Kokerboom (Aloe dichotoma)